Іншая справа, як раскрыць душу героя… Калі мы кажам пра кіно, каб захаваць гэтую натуральнасць паўсядзённасці і выявіць драму, неабходны моцны сцэнарый. Лічу, калі сцэнарый няўдалы, адразу большасць сэнсавай нагрузкі аўтаматычна “перакладаецца” на акцёра. Ён пачынае рабіць выразныя жэсты, выкарыстоўваць міміку, каб гледачу стала зразумелым, што адбываецца з яго героем. Але гэта не той эфект, якога я хачу дасягнуць. Таму сцэнарый, структура твора, узаемадзеянне акцёраў паміж сабою — гэтаму я надаю шмат увагі.